stanford-oval/wikipedia huggingface dataset:
Fools Garden

| Fools Garden |
| --- | --- |
 Fools Garden Saksassa 2008.
Tiedot
Toiminnassa:  1991–
Tyylilaji:  poprock
Kotipaikka:  Pforzheim, Saksa
Laulukieli:  englanti
Jäsenet:  Peter Freudenthaler, laulu 1991–   Volker Hinkel, kitara 1991–   Dirk Blümlein, basso 2003–   Claus Müller, rummut 2003–  
Entiset jäsenet:  Thomas Mongol, basso (1991–2003)  Roland Röhl, koskettimet (1991–2003)  Ralf Wochele, rummut (1991–2003)  Gabriel Holz, kitara (2003–2007) 
Aiheesta muualla
Kotisivut
Infobox OKNimi-testi OK: 
Fools Garden on saksalainen popyhtye, joka perustettiin vuonna 1991 nimellä Fool's Garden. Siihen kuuluu laulaja Peter Freudenthaler, kitaristi Volker Hinkel, basisti Dirk Blümlein ja rumpali Claus Müller. Yhtyeen ensimmäinen albumi, Fool's Garden, ilmestyi vuonna 1991. Neljä vuotta myöhemmin ilmestyi heidän menestynein albuminsa Dish of the Day, joka tuli tunnetuksi maailmanlaajuisen suosion saavuttaneen ”Lemon Tree” -hittikappaleen myötä.
Yhtyeen nimi Fool's Garden muuttui vuonna 2003 muotoon Fools Garden kokoonpanomuutoksen yhteydessä.
Diskografia

Fool’s Garden (1991)
Once in a Blue Moon (1993)
Dish of the Day (1995)
Go and Ask Peggy for the Principal Thing (1997)
For Sale (2000)
25 Miles to Kissimmee (2003)
Ready for the Real Life (2005)
Who Is Jo King? (2012)
Flashback (2015)
Diskografia > Kokoelma-albumit

High Times – The Best of Fools Garden (2009)
Diskografia > EP:t

Napster Session 2008 (2008)
Home (Limited Tour Edition) (2008)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen viralliset sivut
Fleurie

| Fleurie |
| --- | --- |

 Fleurie
 Koordinaatit: 46°11′35″N, 4°41′53″E 
Valtio:  Ranska
Alue:  Rhône-Alpes
Departementti:  Rhône
Arrondissementti:  Villefranche-sur-Saône
Väkiluku:  1 300
Infobox OKVirheellinen NIMI-arvo: 
Fleurie on kunta itäisessä Ranskassa Rhônen departementissa Rhône-Alpesin alueella. Kunta kuuluu Beaujolais-viinin tuotantoalueeseen, ja sillä on ollut vuodesta 1926 siitä kertova Fleurie AOC -tunnus.
La Chapelle de la Madone
Aiheesta muualla

Kuvia tai muita tiedostoja aiheesta Fleurie Wikimedia Commonsissa
Franklin Dyall

| Frank Poole Dyall> Henkilötiedot |
| --- | --- |
Syntynyt: Malline:1870 Liverpool, Lancashire, Englanti
Kuollut: Malline:Death date and age Worthing, Sussex, England
Puoliso:  Mary Phyllis Logan (1907-diss)   Mary Merrall (1929–1950)
Lapset:  Valentine Dyall
Aiheesta muualla
IMDb
Franklin Dyall (3. helmikuuta 1870 Liverpool – 8. toukokuuta 1950 Worthing, Sussex) oli englantilainen näyttelijä.
Hän esiintyi 26 elokuvassa vuosina 1916-1948. Hän oli näyttelijä Valentine Dyallin isä.
Käännös suomeksi
Fred M. Wilcox

Fred McLeod Wilcox (22. joulukuuta 1907 – 23. syyskuuta 1964) oli yhdysvaltalainen elokuvaohjaaja. Hän työskenteli useita vuosia Metro-Goldwyn-Mayerille ja ohjasi sci-fi-klassikon Kielletty planeetta (1956), mutta myös elokuvan Lassie palaa kotiin, klassisen perhe-elokuvan, joka valittiin 1993 Yhdysvaltojen Kongressin kirjaston elokuvarekisteriin, National Film Registryyn.
Filmografia

Joaquin Murrieta (1938)
Lassie palaa kotiin (1943)
Urhea Lassie (1946)
Äiti rakastuu (1948)
Lassie voittaa pelon (1948)
Salattu puutarha (1949)
Shadow in the Sky (1952)
Poliisipartio (1953)
Tennessee Champ (1954)
Kielletty planeetta (1956)
I Passed for White (1960)
Aiheesta muualla

Fred M. Wilcox Internet Movie Databasessa. (englanniksi)
Funabashi

| Funabashi-shi (船橋市) |
| --- | --- |
 Kaupunkia Funabashin rautatieaseman ympäristössä
 lippu:  symboli
 Funabashin sijainti Chiban prefektuurissa
 Koordinaatit: 35°41′40″N, 139°58′57″E 
Valtio:  Japani
Alue:  Kantō
Prefektuuri:  Chiban prefektuuri
Hallinto:  
 – Pormestari:  Tōru Matsudo
Pinta-ala:  
 – Kokonaispinta-ala:  85,64 km²
Väkiluku (2014):  618 034
 – Väestötiheys:  7 217 as./km²
Symbolit:  
 – Puu:  Camellia sasanqua
 – Kukka:  Auringonkukka ja Clematis patens
 
 http://www.city.funabashi.chiba.jp/ 
Infobox OKVirheellinen NIMI-arvo: 
Funabashi (jap. 船橋市, Funabashi-shi) on Japanin kaupunki Honshūn saarella Kantōn alueella Chiban prefektuurissa. Se sijaitsee prefektuurin luoteisosassa Tokionlahden rannalla aivan Tokion metropolin itäpuolella. Kaupungissa on 618 034 asukasta (vuonna 2014), ja sen pinta-ala on 85,64 neliökilometriä. Funabashi on valittu yhdeksi Japanin ydinkaupungeista.
Funabashin juuret ovat Naritaan johtaneen Sakura-kaidō-tien postiasemana. Nykymuotoinen Funabashin kaupunki perustettiin 1. huhtikuuta 1937 Funabashin maaseutukaupungin, Katsushikan maaseutukaupungin ja kolmen kyläkunnan yhdistyessä. Silloin kaupungissa oli vain noin 40 000 asukasta, mutta Tokion läheisen sijainnin ansiosta se on kasvanut nopeasti suurkaupungiksi.
Aiheesta muualla

Kuvia tai muita tiedostoja aiheesta Funabashi Wikimedia Commonsissa
Kaupungin internetsivut (Arkistoitu – Internet Archive) (japaniksi)
Franklin Gothic

Franklin Gothic
Franklin Gothic on Morris Fuller Bentonin suunnittelema monipuolinen sans serif -kirjaintyyppi, jonka American Type Founders (ATF) -kirjasinvalimo julkaisi alun perin vuonna 1904. Se on edelleen hyvin suosittu ja sopii erilaisiin tarkoituksiin. Benton täydensi kirjaintyyppiä useaan otteeseen vuosina 1903–1912. Franklin Gothic -kirjainperheeseen kuuluu useita eri leikkauksia.
Useat fonttivalmistajat, muun muassa ITC ja Bitstream, ovat tehneet Franklin Gothicista omat versionsa, ja kirjaintyyppi kuuluu monien tietokoneiden vakiofontteihin.
Fukae (1943)

| Fukae / 福江 |
| --- | --- |

Aluksen vaiheet
Rakentaja:  Uraga Dock Company
Kölinlasku:  30. lokakuuta 1942
Laskettu vesille:  2. huhtikuuta 1943
Palveluskäyttöön:  28. kesäkuuta 1943
Poistui palveluskäytöstä:  5. lokakuuta 1945
Loppuvaihe:  Britannialle 1947
Tekniset tiedot
Uppouma:  870 t (standardi)
Pituus:  76,2 m (vesiraja) 77,72 m (kokonaispituus)
Leveys:  9,1 m
Syväys:  3,05 m
Koneteho:  4 200 bhp
Nopeus:  19,7 solmua
Miehistöä:  147
Aseistus
Aseistus:  3 × 12 cm/45 tykkiä 4 × 25 mm tyyppi 96 36 × syvyyspommia
Fukae (jap. 福江) oli keisarillisen Japanin laivaston Etorofu-luokan saattaja toisessa maailmansodassa.
Valmistus

Alus tilattiin vuoden 1942 hankinnoissa Uraga Dock Companyltä, missä köli laskettiin 30. lokakuuta 1942. Alus laskettiin vesille 2. huhtikuuta 1943 ja otettiin palvelukseen 28. kesäkuuta.
Palvelus

Alus poistettiin alusluettelosta 5. lokakuuta 1945 ja aloitti 1. joulukuuta kotiutuvien sotilaiden kuljetukset Japaniin. Alus luovutettiin 16. heinäkuuta 1947 sotakorvauksena Britannialle.
Fujiyama (1864)

| Fujiyama / 富士山 |
| --- | --- |
 Fujiyama

Aluksen vaiheet
Rakentaja:  New York
Laskettu vesille:  1864
Palveluskäyttöön:  Tokugawa-shōgunaatti: 7. joulukuuta 1866 28. huhtikuuta 1868
Poistui palveluskäytöstä:  myyty romutettavaksi elokuussa 1896
Tekniset tiedot
Uppouma:  1 016 t
Pituus:  63 m (vesiraja)
Leveys:  10,3 m
Syväys:  3,27 m
Koneteho:  350 ihp
Nopeus:  13 solmua
Miehistöä:  134
Aseistus
Aseistus:  1 × 6,3″ tykki 2 × 5,9″ tykkiä 10 × pikkutykkiä
Fujiyama (jap. 富士山) oli New Yorkissa vuonna 1864 vesillelaskettu höyryfregatti, jonka Tokugawa-shōgunaatti tilasi hieman ennen Meiji-restauraatiota. Alus liitettiin Boshin-sodan päätyttyä keisarillisen Japanin laivastoon. Alus myytiin 1896 romutettavaksi.
Valmistus

Tokugawa-shōgunaatti tilasi 1862 aluksen kahden höyryfregatin ja yhden tykkiveneen tilauksessa Yhdysvalloista. Yhdysvaltojen pysytellessä puolueettomana Shimonosekin taistelussa, alusten valmistus viivästyi ja lopulta tilaus peruutettiin lukuun ottamatta Fujiyamaa, jonka rakennustyöt oli jo aloitettu. Shōgunaatti vastaanotti aluksen 7. joulukuuta 1866 Jokohamassa.
Palvelus

Meiji-restauraation toteuduttua alus liitettiin heinäkuussa 1869 vastaperustettuun keisarillisen Japanin laivastoon, joka luokitteli 15. marraskuuta 1871 aluksen 4. luokan sotalaivaksi ja 3. luokan sotalaivaksi 20. marraskuuta 1874, minkä jälkeen alus oli koululaivana. Alus poistettiin palveluksesta 10. toukokuuta 1889. Alus oli muutaman kuukauden Kuren laivastoarsenaalissa kasarmina ennen kuin se myytiin romutettavaksi elokuussa 1896.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japanese warship Fujiyama
Käännös suomeksi
Luode (ilmansuunta)

Aurinko on luotu mailleen
Luode on väli-ilmansuunta, joka on pohjoisen ja lännen välissä ja kompassissa 315 asteen kohdalla.
Sanan alkuperä

Sana luode juontuu mahdollisesti sanasta luoda. Luominen tarkoittaa myös alas laskemista. Luode olisi tarkoittanut näin alun perin suuntaa, jonne aurinko laskee.
| 0 | 1 | 2 |
| --- | --- | --- |
|  | Pääilmansuunnat | Väli-ilmansuunnat |
|  | pohjoinen | koillinen |
|  | itä | kaakko |
|  | etelä | lounas |
|  | länsi | luode |
Fujiyoshida

| Fujiyoshida (富士吉田市) |
| --- | --- |
 Chūreitō ja Fujivuori
 lippu:  symboli
 Fujiyoshidan sijainti Yamanashin prefektuurissa
 Fujiyoshida
 Koordinaatit: 35°29′15″N, 138°48′28″E 
Valtio:  Japani
Alue:  Chūbu, Kōshin’etsu
Prefektuuri:  Yamanashin prefektuuri
Pinta-ala:  
 – Kokonaispinta-ala:  121,74 km²
Väkiluku (07/2020):  48 356
 – Väestötiheys:  397,2 as./km²
 
 https://www.city.fujiyoshida.yamanashi.jp/ 
Infobox OKVirheellinen NIMI-arvo: 
Fujiyoshida (jap. 富士吉田市, Fujiyoshida-shi) on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin kaakkoisosassa Fujivuoren juurella. Asutus on keskittynyt noin 700–900 metrin korkeudelle merenpinnasta. Etelässä kaupunki rajautuu Shizuokan prefektuuriin. Fujiyoshidassa on 48 356 asukasta (heinäkuussa 2020) ja sen pinta-ala on 121,74 neliökilometriä.
Fujiyoshidan kaupunki perustettiin vuonna 1951 liittämällä yhteen Asumin, Fuji-Kamiyoshidan ja Shimoyoshidan maaseutukaupungit. Samalla siitä tuli Kōfun jälkeen Yamanashin prefektuurin toinen kaupunkioikeudet saanut kunta. Kaupungin historia on läheisesti kytköksissä Fujivuoren palvontaan: alun perin se kehittyi 1500-luvulla vuorelle omistetun Kitaguchi-hongū Fuji Sengen-jinjan šintolaisen pyhäkön portineduskaupunkina. Edo-kaudelta lähtien sinne syntyi tekstiilien tuotantoa ja se kasvoi nopeasti Fujille suuntautuneen kiipeilyn tukikohtana. Turismin merkitys kaupungille voimistui erityisesti toisen maailmansodan jälkeen. Fujiyoshida toimiikin nykyisin myös porttina Fujin viidelle järvelle. Maaseutualueilla eräs perinteinen elinkeino on bambuesineiden valmistus.
Fujiyoshidan nähtävyyksiä ovat Fujivuoren lisäksi vuorta ympäröivät luonnonalueet ja kuumat lähteet, kaupungin rajalla sijaitseva Fuji-Q Highlandin huvipuisto ja Kitaguchi-hongū Fuji Sengen-jinjan pyhäkkö, jonka päähalli on valittu yhdeksi Japanin tärkeän kulttuuriomaisuuden kohteista. Elokuisin järjestettävä Yoshidan tulifestivaali tunnetaan yhtenä ”Japanin kolmesta erikoisesta festivaalista”. Kaupungin alue kuuluu Fujin–Hakonen–Izun kansallispuistoon. Fujiyoshidaa palvelee Fuji-kyūkō-rautateiden Fuji-kyūkō-linja.
Kuvia

Fujiyoshidan kaupunkia, taustalla Fuji-Q Highland
Yoshidan tulifestivaali
Kitaguchi-hongū Fuji Sengen-jinja
Fujisanin rautatieasema
Aiheesta muualla

Kuvia tai muita tiedostoja aiheesta Fujiyoshida Wikimedia Commonsissa
Kaupungin internetsivut (japaniksi)
Funafuti

| Funafuti |
| --- | --- |
 Funafuti, Fongafale korostettu punaisella
Merialue:  Tyynimeri
Saaria yht.:  32
Suurin saari:  Fongafale
Pinta-ala:  2,79 km²
Valtio
Valtio:  Tuvalu
Väestö
Väkiluku:  6 025 (2012)
Funafuti on Tuvalun saarivaltion suurin atolli Tyynellämerellä ja yksi maan kahdeksasta hallintoalueesta. Se on virallisesti maan pääkaupunki. Hallitus sijaitsee Vaiakun kylässä, Fongafalen saarella. Funafutin pinta-ala on 2,8 km² ja väkiluku oli 6 025 vuoden 2012 väestönlaskennassa.
Funafutin laguuni on nimeltään Te Namo. Sen pystysuuntainen pituus on yli kaksikymmentä kilometriä. Atolli sijaitsee noin 1 000 kilometriä Fidžistä pohjoiseen.
Funafutilla sijaitsee Funafutin kansainvälinen lentoasema, maan ainoa lentoasema.  Muita rakennuksia ovat muiden muassa Vaiaku Lagi Hotel ja Naisten käsityökeskus. Funafutin länsiosissa on Funafutin merensuojelualue, jonka alueella sijaitsee noin 20 % koko atollin riutoista.
Atollilla vuonna 1819 käynyt kapteeni Arent de Peyster oli ensimmäinen Funafutin löytänyt eurooppalainen. Hän nimesi saaret kapteeni Edward Ellicen mukaan Ellicen ryhmäksi, mutta myöhemmin termi Ellice-saaret vakiintui tarkoittamaan koko Tuvalua.
Saaret

Funafutilla on ainakin 33 saarta, joista suurin on Fongafale:
Amatuku
Avalau
Falaoigo
Fale Fatu
Fatato
Fongafale
Fuafatu
Fuagea
Fualefeke
Fualopa
Funafala
Funamanu
Luamotu
Mateika
Motugie
Motuloa
Mulitefala
Nukusavalevale
Papa Elise
Pukasavilivili
Te Afuafou
Te Afualiku
Tefala
Telele
Tengako
Tengasu
Tepuka
Tepuka Vili Vili
Tutanga
Vasafua
Aiheesta muualla

Kuvia tai muita tiedostoja aiheesta Funafuti Wikimedia Commonsissa
Tuvalu
Funafuti
Nanumanga
Nanumea
Niulakita
Niutao
Nui
Nukufetau
Nukulaelae
Vaitupu
Funafutin kansainvälinen lentoasema

Funafutin kansainvälinen lentoasema (IATA: FUN, ICAO: NGFU) on lentoasema Funafutilla, Tuvalulla. Se on maan ainoa lentoasema. Kiitotien rakensivat yhdysvaltalaiset toisen maailmansodan aikana.
Lentoyhtiöt ja kohteet

| Lentoyhtiö | Kohteet |
| --- | --- |
Air Kiribati: Tarawa
Fiji Link: Suva
Aiheesta muualla

A–Z World Airports Online: Funafuti International Airport (englanniksi)
Gaita

Galician gaiteiros
Gaita on eräs säkkipillin kaltainen soitin. Sitä on käytetty lähinnä espanjalaisessa ja portugalilaisessa kansanmusiikissa. Erityisesti se kuuluu galicialaiseen musiikkiin. Käsitettä gaita käytetään joskus myös kuvaamaan gaita-soittimista koostuvien yhtyeiden musiikkia.
Gairo

| Gairo |
| --- | --- |
 Gairo
 Koordinaatit: 06°08′34″S, 36°52′10″E 
Valtio:   Tansania
Alue:  Morogoron alue
Piirikunta:  Gairon piirikunta
Väkiluku (2012):  22 948
Aikavyöhyke:  UTC+3
 
 www.morogoro.go.tz 
Infobox OKVirheellinen NIMI-arvo: 
Gairo on pikkukaupunki Tansaniassa. Vuonna 2012 siellä oli 22 948 asukasta. Gairo kuuluu Morogoron alueeseen ja on Gairon piirikunnan hallinnollinen keskus. Kaupunki sijaitsee Dodoman ja Dar es Salaamin välillä olevan tieyhteyden varrella ja on keskeinen jatkoyhteyspaikka sekä henkilöliikenteelle että maataloustuotteille piirikunnassa.
Valtaosa kaupungin väestöstä on etnisyydeltään Kaguruja.
Fukaya

| Fukaya (深谷市) |
| --- | --- |
 Näkymä Fukayaan
 lippu:  symboli
 Fukayan sijainti Saitaman prefektuurissa
 Fukaya
 Koordinaatit: 36°11′51″N, 139°16′53″E 
Valtio:  Japani
Alue:  Kantō
Prefektuuri:  Saitaman prefektuuri
Pinta-ala:  
 – Kokonaispinta-ala:  138,37 km²
Väkiluku (08/2020):  143 035
 – Väestötiheys:  1 033,7 as./km²
 
 http://www.city.fukaya.saitama.jp/ 
Infobox OKVirheellinen NIMI-arvo: 
Fukaya (jap. 深谷市, Fukaya-shi) on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin pohjoisosassa Tone- ja Arajokien välissä. Kaupungin eteläosassa levittäytyy Arajoen alluviaalikeila ylänköalueineen, pohjoisessa kaupunki ulottuu Tonejoen alluviaalitasangolle ja rajautuu Gunman prefektuuriin. Fukayassa on 143 035 asukasta (elokuussa 2020) ja sen pinta-ala on 138,37 neliökilometriä.
Fukaya kehittyi Japanin keskiajalla linnanaluskaupunkina Fukayan linnan ympärille. Myöhemmin Edo-kaudella 1600–1800-luvuilla se oli yksi vilkkaan Nakasendō-tiereitin postiasemista (shukuba).  Historiallisesti tärkeitä elinkeinoja olivat tiilien ja kattotiilien valmistus. Kaupunkiin kuuluvilla ylänköalueilla viljellään mulperia ja koristekukkia, alavilla mailla aiemmin väritatarta, Taishō-kaudelta lähtien pillisipulia ja muita vihanneksia. Kaupunkioikeudet Fukayan maaseutukaupunki sai vuonna 1955, kun siihen liitettiin neljä kyläkuntaa. 1960-luvulta lähtien kaupunkiin on sijoittunut alumiini-, elektroniikka- ja sementtiteollisuutta. Fukaya laajeni huomattavasti vuonna 2006, kun siihen yhdistettiin Hanazonon, Kawamoton ja Okaben maaseutukaupungit.
Fukaya tunnetaan liikemies Shibusawa Eiichin syntymäpaikkana, ja kaupungissa toimiikin hänelle omistettu museo. Kaupungin kulttuuriperintöön kuuluvat myös Fukayan linnan rauniot ja entisen Nihon rengaseizōn tiilitehtaan rakennukset, joista osa on valittu Japanin tärkeäksi kulttuuriomaisuudeksi. Fukayaa palvelevat JR Higashi-Nihonin Takasaki-linja ja Chichibu-rautateiden Chichibu-päälinja.
Kuvia

Takinomiya-jinja
Fukayan linnan raunioita
Fukayan rautatieasema
Big Turtle -urheiluhalli
Aiheesta muualla

Kuvia tai muita tiedostoja aiheesta Fukaya Wikimedia Commonsissa
Kaupungin internetsivut (japaniksi)
Franklin Farrel

| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Lake Placid 1932 |  |  |
Franklin ”Frank” Farrel III (23. maaliskuuta 1908 Ansonia, Connecticut – 2. heinäkuuta 2003 North Branford, Connecticut) oli yhdysvaltalainen jääkiekkomaalivahti ja olympiamitalisti.
Yalen yliopistossa opiskellut Farrel kuului Yhdysvaltain miesten maajoukkueen kokoonpanoon sen saavuttaessa olympiahopeaa Lake Placidissa 1932.
Aiheesta muualla

Franklin Farrel Kansainvälinen olympiakomitea. (englanniksi)
Frank van Eijs

Frank van Eijs (s. 2. marraskuuta 1971) on alankomaalainen jalkapalloilija, joka edustaa Uuden-Seelannin pääsarjassa, Hyundai A-Liigassa, pelaavaa New Zealand Knightsia. Van Eijsin pelipaikka on keskuspuolustaja.
Uransa aikana 185 senttimetriä pitkä van Eijs on pelannut kolmella mantereella ja seitsemässä maassa.
Seurat

1998-99 KV Mechelen, Belgia
1999-01 Dundee United, Skotlanti
2001-02 Rot-Weiss Essen, Saksa
2002-03 TOP Oss, Alankomaat
2003 Qingdao Yizhong Hainiu, Kiina
2003 Meppen, Saksa
2004-05 Borussia Freialdenhoven, Saksa
2005 LG-ACB Hanoi, Vietnam
2005- New Zealand Knights, Uusi-Seelanti
Aiheesta muualla

Van Eijs New Zealand Knightsin sivuilla
Fireal

| Fireal> Tiedot |
| --- | --- |
Toiminnassa:  2009– 
Tyylilaji:  Imperial Rock
Kotipaikka:  Suomi
Laulukieli:  englanti
Jäsenet:  Caleb, Laulu   Ercca, Kitara   Waino, Kitara   Jay, Basso, laulu   Tayo, Rummut  
Levy-yhtiö:  Warner Music Finland  
Infobox OKNimi-testi OK: 
Fireal on suomalainen rockyhtye, joka tunnetaan nykyään nimellä Inkakai. Yhtye oli aiemmin eri kokoonpanolla nimellä Bleak.
Firealin debyyttilevy The Dark Side sisältää laulaja-lauluntekijä Caleb Daniel Litin toista levyä varten säveltämät kappaleet ja se julkaistiin 27. huhtikuuta 2011. Levy valittiin YleX:n Viikon Albumiksi. Ensimmäinen singlejulkaisu ”Halo” oli yksi syksyn 2010 radioiden soitetuimmista kappaleista Suomessa. Olli Saarela ohjasi kappaleen musiikkivideon Harjunpää & pahan pappi -elokuvan kuvauksissa. ”The Imperia” -kappale päätyi elokuvan traileriin ja soundtrackille. ”Breathe”-kappale sävellettiin yhdessä Per Aldeheimin ja Max Martinin kanssa Tukholmassa 2006.
Bändin tuotantoon kuuluu Bleakin aikana julkaistun Burns Inside -albumin kappaleet, kuten singlelistoille nousseet ”Play”, ”What You Are” sekä yhdessä ruotsalaisen Ana Johnssonin ja Kimmo Pohjosen kanssa esitetty Jadesoturi-elokuvan tunnuskappale ”Fate”, joka valittiin vuoden 2007 parhaaksi pohjoismaiseksi kappaleeksi.
Historia

Kun Bleakin kokoonpano hajosi 13. helmikuuta 2009, bändin perustaja ja laulaja-lauluntekijä Caleb Daniel Lit otti tilalle uudet jäsenet ja vaihtoi yhtyeen nimen Firealiksi. Heidän joukossaan on Siiri Nordinin entisen Killer-yhtyeen rumpali Tayo (Teijo Jämsä), Hepe (Antti Eräkangas), joka soitti kitaraa Kwan-yhtyeessä, Waino (Tuomas Wäinölä) joka on soittanut muun muassa Nylon Beatissa sekä Soulcage-yhtyeen basisti Jay (Jari Ilomäki).
Fireal esiintyi Bleakin tavoin HIMin lämmittelijänä Helldone Festival 2009 -tapahtumassa Helsingin Tavastialla. Vuonna 2010 Fireal solmi levytyssopimuksen Warner Music Finlandin kanssa. Yhtye esiintyi samana vuonna Olli Saarelan ohjaamassa elokuvassa Harjunpää & pahan pappi.
Jäsenet

Caleb – laulu
Ercca – kitara
Waino – kitara
Jay – basso, laulu
Tayo – rummut
Julkaisut > Albumit

The Dark Side (2011)
Julkaisut > Singlet

”Halo” (2010)
Halo (Hello Beautiful)
”Breathe” (2011)
Breathe
”The Smoke” (2019)
The Smoke
Julkaisut > Musiikkivideot

”Halo” – 2010
”Breathe” – 2011
Aiheesta muualla

Firealin kotisivut
Firealin YouTube
Firealin Facebook
Firealin Instagram
Fireal Blabbermouth sivustolla (Arkistoitu – Internet Archive)
Futsalin maailmanmestaruuskilpailut 2004

| 2004 FIFA Futsal World Championship |
| --- | --- |
Joukkueet:  16
 :  84 karsijasta
Isäntämaa:  Kiinan Taipei
Ajankohta:  21. marraskuuta – 5. joulukuuta 2004
Mitalistit:  
–  Kultaa:  Espanja
–  Hopeaa:  Italia
–  Pronssia:  Brasilia
Ottelut:  40
Maalit:  237 (5,9 ottelua kohti)
Yleisö:  50 923 (1273 ottelua kohti)
Maalintekijä:   Falcão (13 maalia)
Paras pelaaja:   Falcão
Maailmanmestaruuspokaali
Vuoden 2004 futsalin maailmanmestaruuskilpailut järjestettiin Kiinan Taipeissa 21. marraskuuta - 5. joulukuuta. Kisat olivat viidennet futsalin maailmanmestaruuskilpailut FIFA:n alaisuudessa.
Maailmanmestaruuden voitti hallitseva mestari Espanja, joka kukisti finaalissa Italian. Ennakkosuosikki ja kolme ensimmäistä mestaruutta voittanut Brasilia jäi pronssille hävittyään Espanjalle välierässä rangaistuspotkukilpailun jälkeen. Mestaruus oli Espanjalle toinen.
Kisojen parhaaksi pelaajaksi valittiin Brasilian Falcão, joka voitti myös turnauksen maalikuninkuuden.
Karsinnat

Maailmanmestaruuskilpailujen karsintoihin osallistui yhteensä 84 maata, joiden lisäksi isäntämaa Kiinan Taipei pääsi kisoihin automaattisesti. Isäntämaan ohella Tšekki pääsi ensimmäistä kertaa lopputurnaukseen.
Kisoihin päässeet joukkueet olivat:
| Maanosa | Kiintiö | Maat |
| --- | --- | --- |
| Eurooppa (UEFA) | 5 |  Espanja  Italia  Portugali  Tšekki  Ukraina |
| Etelä-Amerikka (CONMEBOL) | 3 |  Brasilia  Argentiina  Paraguay |
| Aasia (AFC) | 4 |  Iran  Japani  Thaimaa  Kiinan Taipei (isäntämaa) |
| Pohjois- ja Keski-Amerikka (CONCACAF) | 2 |  Kuuba  Yhdysvallat |
| Afrikka (CAF) | 1 |  Egypti |
| Oseania (OFC) | 1 |  Australia |
Fukagawa

| Fukagawa (深川市) |
| --- | --- |
 Kunimin sola
 lippu:  symboli
 Fukagawan sijainti Hokkaidōn prefektuurissa
 Fukagawa
 Koordinaatit: 43°43′24″N, 142°03′13″E 
Valtio:  Japani
Alue:  Hokkaidō
Prefektuuri:  Hokkaidōn prefektuuri
Yleiskehitystoimisto:  Sorachin yleiskehitystoimisto
Pinta-ala:  
 – Kokonaispinta-ala:  529,42 km²
Väkiluku (11/2020):  20 105
 – Väestötiheys:  38 as./km²
Symbolit:  
 – Puu:  Siperiankoivu
 – Kukka:  Chrysanthemum morifolium
 – Lintu:  Käki
 
 https://www.city.fukagawa.lg.jp/ 
Infobox OKVirheellinen NIMI-arvo: 
Fukagawa (jap. 深川市, Fukagawa-shi) on Japanin kaupunki Hokkaidōn saarella Hokkaidōn prefektuurissa. Se sijaitsee Sorachin yleiskehitystoimiston alueella Hokkaidōn keskiosassa. Kaupunki on rakentunut Ishikarin tasangon pohjoisreunalle, ja sen läpi virtaavat Ishikari- ja Uryūjoet. Fukagawassa on 20 105 asukasta (marraskuussa 2020) ja sen pinta-ala on 529,42 neliökilometriä.
Fukagawan nimi (’syväjoki’) lienee käännös ainun kielen sanasta memu, jolla on samantyyppinen merkitys. Japanilaisten uudisasutus alueella alkoi 1890-luvulla. 1900-luvun alkupuolella alueelle rakennettiin kastelukanavia, joiden ansiosta siellä voitiin viljellä riisiä. Sen lisäksi Fukagawassa tuotetaan vihanneksia ja hedelmiä, kuten omenoita ja kirsikoita, ja harjoitetaan karjataloutta. Kaupunkioikeudet Fukagawalle myönnettiin vuonna 1963, kun Fukagawan maaseutukaupunkiin liitettiin kolme kyläkuntaa. Kaupunkiin on sijoittunut elintarviketeollisuutta ja maatalouskoneiden tuotantoa.
Fukagawaa palvelevat JR Hokkaidōn Hakodate-päälinja ja Rumoi-päälinja.
Kuvia

Clarkin kansainvälinen lukio
Tondenhei-asuttajakolonialistien historiallinen talo
Fukagawan kaupungintalo
Fukagawan rautatieasema
Aiheesta muualla

Kuvia tai muita tiedostoja aiheesta Fukagawa Wikimedia Commonsissa
Kaupungin internetsivut (japaniksi)